#  **DECIZIA ETAPEI DE ÎNCADRARE**

 **Nr. X din X.01.2024**

k Ca urmare a solicitării de emitere a acordului de mediu adresate de **SPEDITION SRL**, cu sediul în comuna Luna, satul Luna, str. Fabricii, nr. 1, jud. Cluj, înregistrată la APM Cluj cu nr. 21960/17.10.2023, în baza:

1. **Legii nr. 292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**;
3. **Legii Apelor nr. 107/1996**, cu modificările și completările ulterioare;

Agenţia pentru Protecţia Mediului Cluj decide, ca urmare a completărilor depuse la APM Cluj cu documentaţiile numerele: 24534/17.11.2023, 25753/08.12.2023 și 26144/14.12.2023, a punctelor de vedere emise înregistrate cu numerele: 25880/11.12.2023 și 26342/19.12.2023, precum şi a consultărilor desfăşurate în cadrul şedinţei Comisiei de Analiză Tehnică din data de 12.12.2023, că proiectul **,,Exploatare nisip și pietriș cu recuperarea aurului aluvionar în Perimetrul Luna-Sped 1”-** propus a fi amplasat în comuna Luna, satul Luna, CF-uri informare nr. 53249 și nr. 53250, judeţul Cluj, nu se supune evaluării impactului asupra mediului, nu se supune evaluării adecvate şi nu se supune evaluării asupra corpurilor de apă,

kk kkk kk supune evaluării adecvate

 Justificarea prezentei decizii:

 **I. Motivele pe baza cărora s-a stabilit necesitatea neefectuării impactului asupra mediului, sunt următoarele:**

a) proiectul se încadrează în prevederile Legii nr.292/2018, anexa nr. II, pct. 2 lit. a) ,,Exploatări miniere de suprafață”,

b) amplasamentul este situat în extravilanul comunei Luna, satul Luna, judeţul Cluj, constituie proprietate privată, cu destinaţia de *teritoriu extravilan*, conform Certificatului de urbanism nr. 56/12.10.2023 emis de Primăria Luna, jud.Cluj;

c) proiectul este de amploare redusă, se realizează în zona de utilități publice - *zona de utilități publice a drumurilor de exploatare și amenajărilor funciare* şi are ca scop *exploatarea de nisip și pietriș cu recuperarea aurului aluvionar* pe suprafața de 20.100 mp;

d) investiţia propusă se realizează în extravilanul comunei Luna, satul Luna, teren cu folosința actuală - *arabil*;

e) drumul de acces existent va fi întreţinut corespunzător, de către SPEDITION SRL;

f) la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

g) proiectul propus nu se cumulează cu alte proiecte, fară amplificarea impactului asupra mediului;

h) investiţia propusă nu implică generarea de emisii semnificative în mediu, activitatea în cadrul balastierei fiind doar de extracţie agregate, fără prelucrarea acestora;

 i) proiectul va genera deşeuri tehnologice care vor fi depozitate în halde separate şi utilizate la final pentru refacerea mediului afectat;

 j) pentru realizarea lucrărilor este necesar doar o minimă organizare de şantier;

 k) sunt prevăzute măsuri pentru refacerea mediului la finalizarea exploatării;

 l) pe parcursul derulării procedurii nu au fost formulate plângeri, sesizări sau reclamaţii cu privire la proiectul care va fi implementat.

**II. Motivele pe baza cărora s-a stabilit neefectuarea evaluării adecvate** sunt următoarele:

* proiectul propus **nu intră** sub incidenţa art. 28 din **Ordonanţa de Urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-%28MjU0NTQ5%29.htm) *privind regimul ariilor naturale protejate, conservarea habitatelor naturale, a florei şi faunei sălbatice*, cu modificările şi completările ulterioare;

**III. Motivele pe baza cărora s-a stabilit necesitatea neefectuării impactului asupra corpurilor de apă**

În conformitate cu Avizul de Gospodărire a Apelor nr. 406/14.11.2023 emis de către AN Apele Române - ABA Mureș, pentru proiectul propus se menționează următoarele:

- se află pe corpul de apă subterană freatic: Lunca și terasele Râului Arieș, cod ROMU02;

- la o distanță de cca. 600 m de corpul de apă de suprafață: Arieș, confl. Plăiești-conf. Mureș, cod RORW4.1.81\_B5;

- amplasamentul se află situat în extravilanul comunei Luna, satul Luna, pe malul stâng al Râului Arieș, la cca. 700 m de malul cursului de apă, jud. Cluj;

- nu au fost identificate perimetre de protecție pentru sursele de alimentare cu apă;

- pilierii de siguranţă:

- min. 700 m față pe malul stâng al Râului Arieș, măsurat între linia malului stâng al Râului Arieș și latura excavației adiacentă cursului de apă;

- min. 1 m deasupra nivelului hidrostatic al pânzei freatice pe toată suprafața perimetrului de exploatare;

- perimetrul de exploatare va fi marcat prin borne;

- înainte de începerea exploatării nisipului și pietrișului se va solicita și se va obține *autorizația de gospodărire a apelor*;

- prezentul act nu scutește beneficiarul investiției de obținerea celorlalte avize/acorduri/autorizații legale în vederea promovării lucrărilor de investiții/funcționării.

**Caracteristicile proiectului şi/sau condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

Proiectul prevede :

**,, Exploatare nisip și pietriș cu recuperarea aurului aluvionar în Perimetrul Luna-Sped 1”** în extravilanul comunei Luna, satul Luna, judeţul Cluj, cu următoarele caracteristici:

- poziţionarea conform coordonatelor Stereo 70 - pentru **Perimetrul Luna-Sped 1:**

|  |  |  |
| --- | --- | --- |
| **Nr. crt.** | **X** | **Y** |
| 1 | 557232,631 | 418548,014 |
| 2 | 556932,035 | 418718,843 |
| 3 | 556909,980 | 418663,295 |
| 4 | 557199,845 | 418498,564 |

 - suprafața totală a amplasamentului de 20.100 mp, din care 17.742 mp este suprafața efectivă de exploatare,

- metoda de exploatare:,,***fâșii paralele, cu derocarea mecanică a rocii utile și haldarea materialului steril*** ”;

 - exploatarea agregatelor presupune următoarele operaţiuni:

-lucrări de organizare de șantier:

- nu sunt necesare lucrări de organizare de șantier;

* se va monta o baracă modulară care va servi ca birou și vestiar pentru personal;

- lucrări de deschidere:

- accesul la perimetru se realizează din DN 15 Turda – Târgu Mureș, pe drumuri de exploatare existente;

- transportul nisipului și pietrișului se face pe drumurile de exploatare existente;

- zăcământul va fi deschis prin tranșee executată până la limita inferioară a exploatării, la 1 m deasupra nivelului freatic, pe o singură treaptă;

* lucrări de pregătire:
* zăcământul de nisip și pietriș, prezintă o copertă constituită în principal din sol vegetal cenușiu cu grosimea de cca. 0,20 m și nisip argilos cafeniu-gălbui, cu grosimea de cca. 0,30 m;
* se vor face lucrări ușoare de descopertare cu ajutorul utilajelor din dotare pentru îndepărtarea stratului steril;
* descopertarea se va executa în avans față de lucrările de exploatare;
* solul vegetal va fi utilizat la lucrările de ecologizare, iar nisipul argilos poate fi valorificat;
* volumul rezultat din lucrările de pregătire este de 3.548 mc sol vegetal;

 - lucrări de exploatare:

- se va aplica metoda: ***fâșii paralele, cu derocarea mecanică a rocii utile și haldarea materialului steril***;

- adâncimea maximă de exploatare 5,3 m;

- taluze - pantă minimă 1:1;

- la 1 m deasupra nivelului freatic;

- rezervă totală de terasamente 67.480 mc;

- rezerva totală de nisip și pietriș 63.932 (și 0,639 kg aur aluvionar) mc;

- nisipul şi pietrişul brut exploatat va fi încărcat direct în autobasculante şi va fi transportat la beneficiari;

- nu se vor utiliza explozivi nici pentru lucrările de descopertare şi nici pentru cele de exploatare a nisipului şi pietrişului;

- pe toata durata executării lucrărilor vor fi respectate normele specifice privind exploatarea substanţelor minerale utile şi normele de protecţia muncii în exploatările miniere la zi;

- expedierea materialului excavat la punctele de prelucrare: se va face cu autobasculante cu bene etanșe și acoperite;

 - realizarea lucrărilor se va face cu luarea tuturor măsurilor tehnice şi manageriale pentru minimizarea emisiilor de pulberi;

- se vor lua măsuri pentru evitarea poluării mediului cu pulberi, carburanţi, uleiuri sau alte materiale și se va asigura gesionarea corezpunzătoare a tuturor tipurilor de deșeuri rezultate;

- respectarea tehnologiei de exploatare;

- la ieşirea din şantier pe drumurile publice se vor curăţa roţile autovehiculelor, pentru a preveni şi reduce transferul de pământ în afara amplasamentului;

- stropirea căilor de acces şi a perimetrului de extracţie, în perioadele secetoase, în vederea reducerii antrenării de particule în suspensie;

- organizarea activităţilor şi operaţiilor producătoare de zgomot în perioada zilei, cu evitarea cumulării emisiilor de zgomot;

- lucrări de haldare:

- materialul steril-sol vegetal, rezultat din lucrările de descopertare, va fi utilizat la lucrările de refacere a amplasamentului;

- lucrări de protecție a zăcământului:

- nu se vor lăsa porțiuni de zăcământ neexploatate;

- se vor respecta tehnologiile de exploatare;

- se vor respecta limitele perimetrului vizat;

 - la ***finalizarea exploatării*** - se vor executa ***lucrări de refacere a mediului***, conform Proiectului de refacere a mediului, care vor asigura compatibilitatea peisagistică, structurală și funcțională cu sistemele ecologice învecinate:

- lucrări de rambleere a excavației;

- lucrări de amenajare suprafață;

- transport și întindere sol vegetal, însămânțare;

- pe perioada exploatării se vor respecta condiţiile din Avizul de Gospodărire a Apelor nr. 406/14.11.2023 emis de către AN Apele Române - ABA Mureș;

- se vor respecta prevederile legislaţiei de mediu în vigoare;

**- conform Ordinului nr. 1798/2007, modificată cu Ordinul nr. 1298/2011, titularul are obligaţia ca la finalizarea investiţiei şi înainte de punerea în funcţiune a obiectivului să solicite şi să obţină autorizaţia de mediu;**

- titularul proiectului are obligaţia de a notifica în scris Agentia pentru Protecţia Mediului Cluj despre orice modificare sau extindere a proiectului survenită după emierea deciziei de încadrare, înainte de producerea modificării.

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**DIRECTOR EXECUTIV**

**Adina SOCACIU**

**Şef serviciu AAA Şef Seviciu CFM**

**Ing. Anca Cîmpean Dr. biolog Paul BELDEAN**

**Întocmit:**

**Cons. Gabriela IONESCU Cons. Romina TINTELECAN**

**X.01.2024**